《将进酒》
明代·黎彭祖

将进酒，进酒与君叙欢悦。朝欢尽白日，夜欢继明月。

人生世事尽莫为，金樽有酒斟酌之。君不见青发易成白，逝水不复回。

欢乐安可辞，富贵何时来。囊中有钱但沽酒，糟如丘山吾独守。

醉后还高歌，歌阑拔剑重起舞，吁嗟酒人留名与千古。

作者简介：黎彭祖(一六二九--?)，字务光。番禺人。遂球次子。明思宗崇祯间贡生。著有《醇曜堂集》。清同治《番禺县志》卷四二有传。